L 96/86
HU
Az Európai Unió Hivatalos Lapja
2023.4.5.
(5)
Az EN 71-13:2021+A1:2022 harmonizált szabvány előírásai egyértelműbben kapcsolódnak a 2009/48/EK irányelv követelményeihez.
Az EN 71–13:2021 szabvány ezen új változata összehangolja a szabványt a 2009/48/EK irányelvnek az (EU) 2020/2088 (6) és az (EU) 2020/2089 (7) bizottsági irányelvvel módosított változatával.
A szabvány 1. és 2.
táblázata felülvizsgálatra került, és a szabvány szövege kiegészült egy 3.
táblázattal az allergén illatanyagoknak a 2009/48/EK irányelvben szereplő listáiban az (EU) 2020/2088 és az (EU) 2020/2089 irányelv útján végrehajtott változtatások figyelembevétele érdekében.
A szabvány 3.
táblázata felsorolja azokat az allergén illatanyagokat, amelyeket a 2009/48/EK irányelvnek megfelelően fel kell tüntetni a játékhoz rögzített címkén, a csomagoláson vagy a játékhoz mellékelt tájékoztatóban.
Az EN 71–13:2021+A1:2022 szabvány előírja, hogy a kozmetikai készletek és az ízlelésen alapuló játékok 36 hónaposnál fiatalabb gyermekek általi használata nem engedélyezhető.
Ez az előírás egyértelműen tükrözi a 2009/48/EK irányelv II. melléklete III. része 12. pontjának második bekezdésében meghatározott követelményt.
(6)
A Bizottság a CEN-nel közösen értékelte, hogy a CEN által kidolgozott EN 71-13:2021+A1:2022 harmonizált szabvány megfelel-e a 2009. július 9-i, M/445. jelzetű levélben foglalt kérelemnek.
A Bizottság értékelte továbbá a C(2022)7410 végrehajtási határozatban foglalt új kérelemnek való megfelelést is.
A harmonizált szabvány megfelel azoknak a 2009/48/EK irányelvben megállapított követelményeknek, amelyeknek a teljesülését biztosítani hivatott.
Ezért a szóban forgó szabvány hivatkozásait indokolt közzétenni az Európai Unió Hivatalos Lapjában.
(7)
Az EN 71-13:2021+A1:2022 harmonizált szabvány az EN 71-13:2021 harmonizált szabvány helyébe lép.
Ezért a felváltott szabványra vonatkozó hivatkozásokat vissza kell vonni az Európai Unió Hivatalos Lapjából.
(8)
Az egyértelműség, az észszerűség és az egyszerűsítés érdekében a 2009/48/EK irányelv támogatása céljából kidolgozott és a vonatkozó követelményeknek megfelelő harmonizált szabványok hivatkozási adatainak teljes jegyzékét egyetlen aktusban kell közzétenni.
A 2009/48/EK irányelv támogatása céljából kidolgozott harmonizált szabványok hivatkozásai legutóbb az (EU) 2021/1992 végrehajtási határozat útján kerültek közzétételre.
Következésképpen az (EU) 2021/1992 végrehajtási határozatot új határozattal kell felváltani.
(9)
Egy harmonizált szabványnak való megfelelés alapján azon időponttól kezdődően vélelmezhető az uniós harmonizációs jogszabályokban meghatározott, vonatkozó alapvető követelményeknek való megfelelés, amikor a szóban forgó szabvány hivatkozása az Európai Unió Hivatalos Lapjában közzétételre kerül.
Ezért e határozatnak a kihirdetése napján kell hatályba lépnie,
ELFOGADTA EZT A HATÁROZATOT:
1. cikk A Bizottság az Európai Unió Hivatalos Lapjában közzéteszi az e határozat mellékletében felsorolt, a 2009/48/EK irányelv támogatása céljából a játékokra vonatkozóan kidolgozott harmonizált szabványok hivatkozásait.
2. cikk Az (EU) 2021/1992 végrehajtási határozat hatályát veszti.
3. cikk Ez a határozat az Európai Unió Hivatalos Lapjában való kihirdetésének napján lép hatályba.
(6) A Bizottság (EU) 2020/2088 irányelve (2020. december 11.) a 2009/48/EK európai parlamenti és tanácsi irányelv II. mellékletének az allergén illatanyagok játékokban való jelenlétének jelölése tekintetében történő módosításáról (HL L 423., 2020.12.15., 53. o.).
(7) A Bizottság (EU) 2020/2089 irányelve (2020. december 11.) a 2009/48/EK európai parlamenti és tanácsi irányelv II. mellékletének az allergén illatanyagok játékokban való jelenlétének tilalma tekintetében történő módosításáról (HL L 423., 2020.12.15., 58. o.).